……………………..napirend

**Előterjesztve**: Közoktatási, Közművelődési, Sport és

Informatikai Bizottsághoz

**E L Ő T E R J E S Z T É S**

**a Képviselő-testület 2015. május 28-ai ülésére**

**Tárgy:** Javaslat a Budapest Főváros II. Kerületi Önkormányzat Képviselő-testületének a tanulmányi ösztöndíjról szóló …../2015.(….) önkormányzati rendelete elfogadására

**Készítette**: …………………………………………….

 Ötvös Zoltán Művelődési Iroda vezetője

 …………………………………………….

 Vargáné Luketics Gabriella

 Szociális és Gyermekvédelmi Iroda vezetője

**Egyeztetve**: ……………………………………………

 Dankó Virág alpolgármester

**Látta**: ………………………………………………….

 dr. Szalai Tibor jegyző

A napirend tárgyalása zárt ülést nem igényel.

**Tisztelt Képviselő-testület !**

A kerület lakosságának heterogén összetételéből adódóan a jómódú középréteg mellett olyan hátrányos helyzetű, esetleg sokgyermekes családok is laknak, akik segítségre szorulnak. Önkormányzatunk már 2000-ben tanulmányi ösztöndíjat alapított a közoktatásban tanuló hátrányos helyzetű, szociálisan rászorult, jó tanulmányi eredményt és esetleg országos, de legalább kerületi szintű tanulmányi, művészeti, vagy sportversenyen helyezést elérő diákok részére.

2000 óta a rendelet két ízben került módosításra: 2003-ban, amikor is 2003. május 13-án, Pesthidegkúton, rendőri intézkedés közben történt megdöbbentő haláleset után a Képviselő-testület döntött a kerületben lakó idős házaspár védelme közben lelőtt ceglédi rendőr családjának támogatásáról. 2011-ben **a** hatáskörrel rendelkező Közoktatási, Közművelődési, Informatikai és Sport Bizottság áttekintette a tanulmányi ösztöndíj alapításáról szóló önkormányzati rendeletet és az elmúlt évek tapasztalatai alapján javasolta és a Testület elfogadta az alábbi módosításokat:

* a tanulmányi átlag 4,8-ról 4,7-es átlagra csökkentését,
* az egy főre eső nettó jövedelem megemelését,
* a pályázati kérelemhez csatolandó osztályfőnöki és egyéb ajánlások csatolásának törlését, mert a tanulmányi eredményről, jövedelemről csatolni kell az igazolást.

Ezen túlmenően a rendelet-módosítás a pályázati kérelemmel kapcsolatos pontosításokat tartalmazta.

Az elmúlt időszakban merült fel az a gondolat, hogy a kerületben lévő gyermekotthonokban és kerületi nevelőszülőknél élő diákokra a hatályos ösztöndíj-rendelet nem terjed ki, mivel többségük nem rendelkezik II. kerületi bejelentett lakcímmel. Több gyermekotthon vezetőjével történt előzetes egyeztetés alapján született meg a javaslat a rendelet módosítására. Ezzel egyidejűleg a gyakorlati tapasztalataink és a jogszabályi változás is szükségessé teszi a rendelet aktualizálását. Azonban a fenti módosítások már olyan sok változtatást jelentenének, hogy ésszerűbb – az alaprendelet meghagyásával – az új javaslatok beépítésével, új rendelet megalkotását javasolni az előző hatályon kívül helyezése mellett.

AKözoktatási, Közművelődési, Sport és Informatikai Bizottság elnöke a bizottság véleményét a testületi ülésen szóban ismerteti.

Kérem a Tisztelt Képviselő-testületet az előterjesztés megvitatására és a rendelet elfogadására!

**A rendelet elfogadásához minősített többségű szavazati arány szükséges.**

B u d a p e s t, 2015. május 13.

 **Dr. Láng Zsolt**

 **polgármester**

**Budapest Főváros II. Kerületi Önkormányzat**

**Képviselő-testületének ………./2015.(…) önkormányzati rendelete**

**a tanulmányi ösztöndíj alapításáról**

A Budapest Főváros II. Kerületi Önkormányzat Képviselő-testülete (továbbiakban: Képviselő-testület) a Magyarország Alaptörvénye 32. cikk (2) bekezdésében kapott felhatalmazás alapján a következőket rendeli el:

**1. §**

Budapest Főváros II. Kerületi Önkormányzat (továbbiakban: Önkormányzat) tanulmányi ösztöndíjat (továbbiakban: Ösztöndíj) alapít.

**2. §**

1. Ösztöndíjban az a közoktatási intézmény 7-13. évfolyam nappali tagozatán tanuló diák részesíthető
2. akinek állandó bejelentett lakóhelye a II. kerületben van és e rendelet 3. § (1) bekezdésében meghatározott feltételeknek megfelel, vagy
3. aki a gyermekek védelméről és a gyámügyi igazgatásról szóló 1997. évi XXI. törvény (továbbiakban: Gyvt.) 15. § (4) bekezdése szerint nevelésbe vett, és II. kerületi gyermekotthonban, vagy II. kerületi nevelőszülőnél elhelyezett, és e rendelet 3.§ (2) bekezdésében meghatározott feltételeknek megfelel.
4. A Képviselő-testület - az (1) bekezdésben, valamint e rendelet 3.§-ában foglaltakon túlmenően - a II. kerület területén az állampolgárok érdekében és védelmében végzett, és e tevékenység során véglegesen munkaképtelenné vált, vagy hősi halált halt személy közoktatási intézményben nappali tagozaton tanuló gyermekét e rendeletben megállapított összeghatárok között Ösztöndíjban részesítheti.
5. Az Ösztöndíjat az (1) bekezdésben foglalt esetekben pályázati úton lehet elnyerni, melyet az Önkormányzat minden év június 1-éig hirdet meg, amennyiben annak pénzügyi fedezete éves költségvetésében rendelkezésre áll.
6. Az (3) bekezdésben foglalt Ösztöndíj pályázat kiírásáról és a pályázatok elbírálásáról a Budapest Főváros II. Kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001.(XII.22.) önkormányzati rendeletében meghatározott hatáskörrel rendelkező bizottság (továbbiakban: Bizottság) dönt.
7. A (2) bekezdésben foglaltak esetén az ösztöndíj összegéről, valamint a folyósítás időtartamáról és feltételeiről a Képviselő-testület az ösztöndíjra való jogosultság megnyíltától számított 30 napon belül külön határozatban dönt.

**3. §**

1. A 2. § (1) bekezdés a) pontjában megjelölt diák akkor részesíthető ösztöndíjban
2. ha előző év végi osztályzatainak átlaga legalább 4,7 és
3. a gyermeket gondozó családban az egy főre jutó havi jövedelem nem haladja meg az öregségi nyugdíj mindenkori legkisebb összegének a 210%-át.
4. A 2. § (1) bekezdés b) pontjában megjelölt diák akkor részesíthető ösztöndíjban, ha az előző év végi osztályzatainak átlaga legalább 4,0.
5. Előnyben részesül az a pályázó, aki országos, de legalább kerületi szintű tanulmányi, művészeti, vagy sportversenyen helyezést ért el.

**4. §**

1. Az Ösztöndíj egy tanulmányi évre szól és időtartama legfeljebb 10 hónap.
2. A 2. § (1) bekezdésben foglaltak alapján megállapítható Ösztöndíj havi összege 5.000 Ft-tól 10.000 Ft-ig terjedhet. A megállapított ösztöndíj egy összegben kerül átutalásra.
3. Az Ösztöndíj ugyanazon diák részére több egymást követő tanulmányi évben is adományozható.

**5. §**

1. Az Ösztöndíj pályáztatási eljárását a Budapest II. kerületi Polgármesteri Hivatal Művelődési Irodája (továbbiakban: Művelődési Iroda) végzi. A pályázati kiírást eljuttatja a kerületi állami fenntartású iskoláknak, gyermekotthonoknak, II. kerületi nevelőszülőknek, megjelenteti a Budai Polgárban, és az Önkormányzat honlapján.
2. Pályázni kizárólag a pályázati felhívás mellékletét képező, a Művelődési Irodán beszerezhető, illetve az önkormányzat honlapjáról letölthető nyomtatványon lehet.
3. A pályázati kérelmet Művelődési Irodán lehet benyújtani.
4. A pályázati kérelemhez csatolni kell
5. a szabályosan kitöltött adatlapot
6. a tanulmányi eredményt, illetve a kiemelkedő tanulmányi, művészeti, tudományos és sporttevékenységet tanúsító okmányok másolatát,
7. a 3.§ (1) bekezdés b) pontja esetén jövedelem-igazolást,
8. a 2.§ (1) bekezdés b) pontja esetén a gyermekotthon igazgatójának igazolását.
9. Nem értékelhető az a pályázat, mely hiányos, illetve nem felel meg a feltételeknek.

**6. §**

1. A Művelődési Iroda a beérkezett pályázatokat a Bizottság elé terjeszti.
2. A Bizottság döntéséről a pályázó tanulót és iskoláját /a gyermekotthont /a nevelőszülőt a Művelődési Iroda értesíti legkésőbb az adott év szeptember 30-áig.
3. Az Ösztöndíj folyósításáról az Önkormányzat a nyertes pályázóval/törvényes képviselőjével megállapodást köt.
4. Az ösztöndíjat – a személyi jövedelemadóról szóló 1995. évi CXVII. törvény 1.sz. melléklet 3.2.6 pont szerint - adó és TB járulék nem terheli.

**7. §**

A Budapest II. kerületi Polgármesteri Hivatala a megítélt ösztöndíjat legkésőbb – az értesítéssel egyidejűleg megküldött megállapodás aláírását követő 15 munkanapot követően

1. a 2.§ (1) bekezdés a) pontjában megjelölt diák esetében a szülő, gondviselő folyószámlájára,
2. a 2. § (1) bekezdés b) pontjában megjelölt diák esetében a pénzkezeléssel rendelkező gyám/nevelőszülő folyószámlájára, a gyermekotthonban elhelyezett diák esetében pedig a gyermek gyámi fenntartásos folyószámlájára

utalja át.

**8. §**

1. Az Ösztöndíjak pénzügyi fedezetét az Önkormányzat éves költségvetésében biztosítja.
2. Az Ösztöndíjat elnyerő diákok száma a mindenkori költségvetésben biztosított keretösszeg alapján kerül meghatározásra.

9. §

1. Ez a rendelet a kihirdetés napját követő napon lép hatályba.
2. E rendelet hatályba lépésével egyidejűleg hatályát veszti a Budapest Főváros II. Kerület Önkormányzata Képviselő-testületének tanulmányi ösztöndíj alapításáról szóló 18/2000.(V.25.) önkormányzati rendelet.

Dr.Láng Zsolt dr.Szalai Tibor

 polgármester jegyző

Általános indoklás

A kerület lakosságának heterogén összetételéből adódóan a jómódú középréteg mellett olyan hátrányos helyzetű, esetleg sokgyermekes családok is laknak, akik segítségre szorulnak. Önkormányzatunk már 2000-ben tanulmányi ösztöndíjat alapított olyan közoktatásban tanuló hátrányos helyzetű, szociálisan rászorult, de jó tanulmányi eredményt és esetleg országos, legalább kerületi szintű tanulmányi, művészeti, vagy sportversenyen helyezést elérő diákok részére.

A most alapított ösztöndíj-rendelet kiegészül a nevelésbe vett kerületi gyermekotthonban, illetve kerületi nevelőszülőnél elhelyezett közoktatásban tanuló diákok körével.

Részletes indoklás

1.§-hoz

Rendelkezik a tanulmányi ösztöndíj megalapításáról.

2.§-hoz

Rendelkezik az ösztöndíjban részesíthetők köréről, a pályázat kiírásáról.

3.§-hoz

Meghatározza a feltételeket az ösztöndíj-pályázatra történő jelentkezésre.

4.§-hoz

Rendelkezik az ösztöndíj összegéről és időtartamáról.

5.§-hoz

A pályázathoz csatolandó dokumentumokat határozza meg.

6.§-hoz

A megítélt ösztöndíjról történő értesítés módját tartalmazza.

7.§-hoz

A megítélt ösztöndíj átutalás módját szabályozza.

8.§-hoz

Az ösztöndíj pénzügyi fedezetéről rendelkezik.

9.§-hoz

Meghatározza a hatályba lépés napját.

Hatályon kívül helyezi a 2000-ben megalkotott ösztöndíj-rendeletet.